Ի՞նչ բան է սիրտը: Այս հարցին կարելի է տարբեր ձևով պատասխանել, կապված սրտի մասին ունեցած գիտելիքների և պատկերացման հետ: Բայց ես բժիշկ եմ, սրտաբան, և թույլ տվեք ինձ ներկայացնել սիրտը իմ աչքերով, շարադրել իմ հայացքը, իմ տեսանկյունը նրա մասին: Գուցե դա օգնի ընթերցողիս, լինի նա առողջ թե հիվանդ, գիտնական, արվեստագետ, քաղաքի թե գյուղի բնակիչ, ճիշտ պատկերացնել այդ օրգանի կառուցվածքը, աշխատանքի օրենքները և նրա բովանդակությունը: